2. ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ
และลักษณะการประกอบธุรกิจที่ผ่านมา

บริษัท ไดอาน่าดีพาร์ทเม้นท์สโตร์ จำกัด (มหาชน) เริ่มแรกมีวัตถุประสงค์หลักของบริษัทคือ
การให้เช่าพื้นที่สำหรับประกอบธุรกิจค้าปลีก ต่อมา บริษัทฯ ได้เปลี่ยนแนวทางการดำเนินธุรกิจ
จากการให้เช่าพื้นที่มาเป็นกิจการห้างสรรพสินค้าแห่งแรกของหาดใหญ่ โดยดำเนินธุรกิจเอง
และที่ผ่านมาอำนาจการควบคุมของบริษัทอยู่ภายใต้การควบคุมของกลุ่มตระกูลจันทรัศมี
และตระกูลโกวิทยา ซึ่งยังไม่มีการเปลี่ยนแปลงแต่อย่างใดจนถึงปัจจุบัน
สำหรับในด้านการดำเนินงานในปี 2543 บริษัทได้มีการเปลี่ยนแปลงการดำเนินธุรกิจของบริษัทฯ
ในเดือนมิถุนายน 2543 บริษัทฯ ได้ให้ บริษัท ซีอาร์ซี. เอโฮลด์ จำกัด (TOPS SUPERMARKET)
เช่าพื้นที่ชั้นใต้ดิน ที่บริษัทฯเคยประกอบธุรกิจด้านซุปเปอร์มาร์เก็ต โดย TOPS SUPERMARKET
ได้เปิดดำเนินการอย่างเป็นทางการ เมื่อเดือนสิงหาคม2543 และบริษัท พี.เอส.โบว์ลิ่ง
(หาดใหญ่) จำกัด ได้เปิดดำเนินกิจการโบว์ลิ่ง เมื่อเดือนกันยายน ปี 2543

(2) การประกอบธุรกิจของบริษัท บริษัทย่อย และบริษัทร่วมที่ดำเนินงานอยู่ในปัจจุบันหรือกำลังจะ 

 ดำเนินงาน 

  บริษัท ไดอาน่าดีพาร์ทเม้นท์สโตร์ จำกัด (มหาชน) ดำเนินธุรกิจค้าปลีก ประเภทห้างสรรพสินค้า
  เช่นเดียวกับห้างสรรพสินค้า ปัจจุบันส่วนใหญ่ในกรุงเทพมหานคร และเขตปริมณฑล
  ที่มีลักษณะเป็นอาคารขนาดใหญ่ ภายในประกอบไปด้วยสิ่งอำนวยความสะดวกต่าง ๆ
  อย่างครบครันการประกอบธุรกิจของบริษัทสามารถจำแนกรายได้ออกได้เป็น 2 ประเภทใหญ่ๆ
  ดังนี้

1.  รายได้หลัก เป็นรายได้จากการขายสินค้าของบริษัท หรือ
    บริษัทร่วมค้าที่ได้นำมาจัดวางภายในห้างและมีพนักงานของห้างคอยให้บริการขายโดยตรงต่อผู้บริโภค
    ซึ่งประกอบไปด้วยแผนกซุปเปอร์มาร์เก็ต แผนกเครื่องแต่งกาย เครื่องใช้บุรุษ สตรีและเด็ก
    แผนกเครื่องสำอางและเครื่องประดับ แผนกผลิตภัณฑ์สำหรับแม่และเด็กแผนกเบ็ดเตล็ด
    แผนกเครื่องแก้ว เครื่องครัว อุปกรณ์กีฬา และอื่นๆ

2.  รายได้นอกเหนือจากรายได้หลัก เป็นรายได้จากการให้เช่าพื้นที่ ให้บริการใช้พื้นที่,
    ส่วนแบ่งรายได้ ,ค่านายหน้าและอื่น ๆ โดยมีการกำหนดให้พื้นที่บางส่วนภายใน

  ห้างให้เช่า สำหรับสินค้าที่บริษัทไม่มีความชำนาญ ร้านอาหาร สวนสนุก โรงภาพยนตร์ โบว์ลิ่ง
  และอื่นๆ เพื่อดึงดูดและเพิ่มความครบวงจรให้ผู้บริโภคมาจับจ่ายใช้สอยภายในห้าง

แก้ไขข้อมูลเพิ่มเติมเมื่อวันที่ 23/07/2544

-   โครงสร้างการถือหุ้นของบริษัท และบริษัทย่อย มีดังนี้

  บริษัท ไดอาน่าดีพาร์ทเม้นท์สโตร์ จำกัด (มหาชน)

  95%

  บริษัท ไดอาน่าคอนวีเนี่ยนสโตร์ จำกัด

 เนื่องจากธุรกิจประเภทร้านค้าปลีกแบบสะดวกซื้อ เป็นช่องว่างทางการตลาด ที่กำลังขยายตัวเข้าสู่สังคมชนบท บริษัทจึงได้จัดตั้งบริษัท ไดอาน่าคอนวีเนี่ยนสโตร์ จำกัด ซึ่งเป็นบริษัทย่อยของบริษัท ประกอบธุรกิจค้าปลีก ประเภทร้านค้าปลีกแบบสะดวกซื้อ (Convenience Store) ภายใต้ชื่อ “DI’MART” โดยเริ่มเปิดดำเนินการเมื่อกลางปี 2538 ในบริเวณมหาวิทยาลัยสงขลานครินทร์ หาดใหญ่ บนพื้นที่ทั้งสิ้น 300 ตารางเมตร (เดือนกันยายน 2543 ได้ปิดสาขามหาวิทยาลัยสงขลานครินทร์ หาดใหญ่) และได้เปิดดำเนินการสาขาที่ 2 ที่ตำบลบ้านพรุ อำเภอหาดใหญ่ บนพื้นที่ทั้งสิ้น 180 ตารางเมตร ในเดือนสิงหาคม 2541

แก้ไขข้อมูลเพิ่มเติมเมื่อวันที่ 23/07/2544

ตารางโครงสร้างรายได้ (หน่วย : พันบาท)

  -------------------------- ------------- ---------- --------- -------- ------ --------- -------- --------- --------
  สายผลิตภัณฑ์/กลุ่มธุรกิจ          ดำเนินการโดย   %การถือหุ้น   ปี 2541             ปี 2542                    ปี2543     

                                           ของบริษัท    รายได้     %               รายได้     %        รายได้     %

  รายได้จากการขาย             บริษัท ไดอาน่า   -                                                                 

  -สินค้าหลักทั่วไป               ดีพาร์ทเม้นท์                274,438   36.64           282,375   39.08    279,543   50.99

  -ซุปเปอร์มาร์เก็ต              สโตร์ จำกัด                375,171   50.09           342,482   47.40    175,630   32.04

  รายได้จากการให้เช่าสถานที่      (มหาชน)                  80,593    10.76           69,201    9.58     62,497    11.40

  รายได้ค่านายหน้า                                       3,105     0.42            2,663     0.37     1,356     0.25

  รายได้จากการให้บริการ                                  11,864    1.58            23,799    3.29     28,639    5.22

  รายได้จากเงินลงทุนในบริษัทย่อย                            650       0.09            250       0.03     (801)     (0.15)

  รายได้อื่น                                                                                                    

  - ดอกเบี้ยรับ                                          2,194     0.29            887       0.12     193       0.04

  -รายได้อื่น                                            996       0.13            944       0.13     1,178     0.21

  รวมรายได้                                            749,011   100.00          722,601   100.00   548,235   100.00

  รายได้จากการขาย             บริษัท ไดอาน่า   95%                                                               

  -ซุปเปอร์มาร์เก็ต              คอนวีเนี่ยน                 23,630    91.74           28,289    94.81    21,061    98.29

  รายได้จากการให้เช่าสถานที่      สโตร์ จำกัด                711       2.76            582       1.95     22        0.10

  รายได้ค่านายหน้า                                       -         -               -         -        -         -

  รายได้จากการให้บริการ                                  581       2.26            428       1.43     11        0.05

  รายได้จากเงินลงทุนในบริษัทย่อย                            -         -               -         -        -         -

  รายได้อื่น                                                                                                    

  - ดอกเบี้ยรับ                                          780       3.03            496       1.66     308       1.44

  -รายได้อื่น                                            54        0.21            44        0.15     25        0.12

  รวมรายได้                                            25,756    100.00          29,839    100.00   21,427    100.00
  -------------------------- ------------- ---------- --------- -------- ------ --------- -------- --------- --------

หมายเหตุ : เป็นการจำหน่ายในประเทศทั้งหมด